**Natječaj za kratku priču *Naš Ranko*.**

**U čast viškoga Voltairea, književnika Ranka Marinkovića, V. gimnazija „Vladimir Nazor“ Split organizira natječaj za kratku priču. Svojim djelima, kao što su roman *Kiklop*, novelistička zbirka *Ruke* te drame *Albatros* i *Glorija*, Ranko Marinković ostavio je trajan biljeg u hrvatskoj književnosti. Znakovito je i to da prestižna nagrada za kratku priču koju od 1964. godine organizira *Večernji list* nosi upravo njegovo ime.**

**Pravila i uvjeti natječaja**

* Pravo sudjelovanja imaju svi učenici V. gimnazije „Vladimir Nazor“ Split.
* Tekst mora biti napisan na hrvatskom jeziku.
* **Odabir teme je slobodan.**
* Dostavljeni rukopis ne smije biti duži od 5 kartica teksta (9.000 znakova s prazninama).
* Prilikom pisanja poštuju se osnovne upute (Word, font Times New Roman, 12, prored 1,5). Također, svaka priča mora imati naslov koji je napisan unutar dokumenta.
* Priče se šalju pod zaporkom, a rješenje zaporke šalje se u zasebnoj Word datoteci. Rješenje zaporke treba sadržavati sljedeće podatke o autoru: ime i prezime, broj telefona te adresu elektroničke pošte. Navedeni podatci koristit će se isključivo u svrhu proglašenja dobitnika nagrada i kontaktiranja autora. Dakle, svaki autor **šalje 2 Word dokumenta**: u jednom se nalazi priča sa zaporkom, a u drugom se nalaze podatci o autoru s naglašenom zaporkom priče.
* Autor/ica može sudjelovati samo s jednom pričom.
* Poslana priča ne smije biti prethodno objavljivana.
* Priče se šalju elektronički u Word formatu na e-mail adresu: **vnazor@petagimnazijast.hr** **s naznakom *Naš Ranko*.**
* Natječaj je otvoren **do ponoći** **22. prosinca 2023. godine**, a rezultati će pravovremeno biti objavljeni na oglasnoj ploči i društvenim mrežama škole.
* Rukopisi pristigli izvan roka neće biti prihvaćeni, a tročlano povjerenstvo ima pravo poništiti natječaj ukoliko ne primi dovoljno kvalitetnih radova.

**Dodatne napomene**

* Slanjem svojih radova autori pristaju na potrebne uredničke intervencije.
* Molimo autore da prije samoga slanja svojih radova pažljivo pregledaju tekst i isprave pravopisne i gramatičke pogreške.
* Autori zadržavaju autorska prava te su i dalje vlasnici svojih radova.
* Pristigle radove vrednovat će stručno tročlano povjerenstvo čija će imena biti otkrivena prilikom objave rezultata.

**Nagrada**

* Dobitnik će osvojiti putovanje na Vis koje će tematski biti povezano sa životom i stvaralaštvom književnika Ranka Marinkovića.